b'\n_START_ARTICLE_\nBranko \xc5\xa0\xc3\xb6men\n_START_SECTION_\n\xc5\xbdivljenjepis\n_START_PARAGRAPH_\nRodil se je 1. aprila 1936 v Mariboru. Gimnazijo je obiskoval v Murski Soboti, potem pa je na Filozofski fakulteti v Ljubljani \xc5\xa1tudiral primerjalno knji\xc5\xbeevnost. Po \xc5\xa1tudiju je bil radijski \xc4\x8dasnikar in urednik. Deloval je kot novinar na Radiu Ljubljana in Mladini. Leta 1962 je bil med ustanovnimi uredniki revije Ekran. Veliko se je ukvarjal s filmom kot avtor scenarijev in kot kritik. Od leta 1983 \xc5\xbeivi v Zagrebu. Med letoma 1988 in 1999 je predaval filmski scenarij na Akademiji dramskih umetnosti v Zagrebu.\n_START_SECTION_\nNjegova dela\n_START_PARAGRAPH_\n\xc5\xa0\xc3\xb6men pi\xc5\xa1e pesmi, romane, humoreske, kritike, filmske scenarije in prevaja razli\xc4\x8dna dela. Zaradi satiri\xc4\x8dnih del usmerjenih proti ustavi, Jugoslovanski ljudski armadi, Titu je bil v \xc4\x8dasu Socialisti\xc4\x8dne federativne republike Jugoslavije dvakrat zaprt. _NEWLINE_Njegova mladinska dela opisujejo predvsem njegovo otro\xc5\xa1tvo. Mladi bralci ga poznajo predvsem po slikanici Gledali\xc5\xa1\xc4\x8de pod smrekami in po knjigi Med v laseh. V slednji je podrobno opisal pre\xc5\xbeivljanje svojega otro\xc5\xa1tva, ki je potekalo v vojnih letih v severovzhodnem delu na\xc5\xa1e domovine. To delo je tudi njegova avtobiografska trilogija._NEWLINE_\xc5\xa0\xc3\xb6men se je sprava uveljavil kot lirik z zaznavnimi prekmurskimi jezikovnimi zna\xc4\x8dilnostmi in kot pisec humoresk. V tem \xc4\x8dasu je pisal tudi scenarije za televizijo in film. Njegovi prvi romani so zaznamovani s filmskim \xc5\xbeanrom.'